Da Morgedal Hotell skulle renoveres, falt valget på FM Mattsson

**- Vi er veldig fornøyd med de nye badene, sier hotellsjef Hanna Bennehed.**

I den lille bygda Morgedal i Vest-Telemark ligger Morgedal Hotell. Siden 40-tallet har hotellet vært et naturlig stoppested for folk på vei mellom øst og vest.

I 2016 fikk hotellet nye eiere. Da sto hotellet tomt, etter å ha blitt brukt som asylmottak fra høsten 2015 til våren 2016.

De nye eierne ville gjenåpne hotellet, og satte i gang med en omfattende renovering, der også alt av røropplegg og bad skulle tas. Den jobben fikk Kviteseid Rørhandel, som har eksistert siden 1985, og eies og drives av Margit Råmunddal og Halvor Solberg.

- Jeg hørte at de nye eierne skulle pusse opp, og tok kontakt, sier hun.

Kviteseid Rørhandel har åtte dyktige rørleggere i stallen, og utfører både små og store oppdrag.Jobben på Morgedal Hotell var ingen utfordring for lokalbedriften.

- For oss er det viktig med lokal forankring. Vi utgjør en stor del av næringen i Kviteseid kommune, og er opptatt av å bruke lokale leverandører. Det er få av våre leverandører, både når det gjelder oppussingen og daglig drift, som ikke er lokale, eller i hvert fall telemarkforankrede, sier hotellsjef Hanna Bennehed.

- Det var naturlig for oss å velge Kviteseid Rørhandel. Badene er blitt flotte, og gjestene våre er veldig fornøyde med både dem og de nyoppussede rommene.

**Sparer penger og miljø**

På badene er det installert FM Mattsson Siljan takdusj og FM Mattsson Siljan servantbatteri. I garderobene i spaavdelingen er det installert berøringsfrie FM Mattsson 9000E Tronic servantbatterier, og 9000E II Takdusjpakke. Begge serier er utviklet med tanke på å redusere vann- og energiforbruk.

- For et hotell som vårt er det viktig å bruke nye løsninger som kan gi oss besparelser, men likevel holder høy kvalitet, sier Bennehed.

- Vi bruker FM Mattsson og Mora veldig mye. Produktene er av god kvalitet, og vi er veldig fornøyd med vår servicemann hos FM Mattsson, Arnt Erik Lindseth. Hvis det er noe vi lurer på, eller det er snakk om en reklamasjon, hjelper han oss med én gang, sier Råmunddal.

Siden gjenåpningen sommeren 2017 har det vært travelt på Morgedal Hotell. Både kurs- og konferansegjester, turister og andre reisende finner veien hit. Morgedal er tross alt hjembygda til skisportens opphavsmann, Sondre Norheim, og museet Norsk Skieventyr ligger her. Hotellet brukes også av lokalbefolkningen, det arrangeres jubileer her, og avholdes svømmekurs.

Enda gjenstår en del av renoveringen, men mesteparten er allerede gjort.

- Så langt har vi tatt alle rom og bad i 1.-3. etasje, alle fellesarealer og også spaavdelingen med svømmebasseng og boblebad. Snart står rommene og badene i 4. og 5. etasje for tur. Så skal fasaden fikses. Det er et omfattende prosjekt, men det blir veldig fint til slutt, sier Bennehed.